ANDREW WOMMACK EVANKELIUMIN ÄÄRELLÄ
Jasonin todistus
Tartu parantumiseen, joka on sinun Jeesuksessa.
Jumala haluaa parantaa sinut. Se on evankeliumin totuus.
―Tervetuloa katsomaan ohjelmaa.
Olen opettanut jo paljon aiheesta "Jumala haluaa parantaa sinut".
Samannimisen, neliosaisen opetussarjani kolmas osa -
on tänään saatavilla viimeistä kertaa.
Tuo osa käsittelee sitä, miksi kaikki eivät parane.
Olen opettanut siitä paljon viime viikkojen aikana.
Määritän aina opetuksilleni hinnan, mutta tiedän, -
etteivät kaikki voi tai halua maksaa niistä mitään.
Niinpä jokainen cd-levy on jonkin aikaa saatavilla ilmaiseksi -
yhteistyökumppaneideni tuen turvin. Kolmas osa on nyt käsitelty, -
ja opetus siitä, miksi kaikki eivät parane, on saatavilla vielä tänään.
Olemme käyneet läpi paljon asioita, ja siksi suosittelen -
hankkimaan opetukset cd:llä.
Kaiken tiedon vastaanottaminen vaatii asiaan paneutumista.
Jo yli 40 vuotta olen etsinyt Herraa -
ja soveltanut käytäntöön asioita, joista opetan.
Ohjelmassa kertomani asiat ovat vain jäävuoren huippu.
Niiden pohjalla on paljon opiskelua ja pohdintaa, -
eikä sitä kaikkea voi ottaa vastaan puolen tunnin ohjelmassa.
On tärkeää pohtia näitä asioita ja antaa niiden upota sisimpäämme.
Saan parempia tuloksia kuin ennen, koska olen pohtinut -
näitä asioita 42 vuotta. Käsitykseni niistä syvenee -
ja vahvistuu jatkuvasti kuin puu, joka kasvattaa juuriaan syvälle.
Puolen tunnin ohjelman aikanakin Jumala voi tehdä paljon, -
mutta jos haluat saada tästä kaiken irti, se vaatii pohdiskelua.
Materiaalien kautta opetusta voi myös jakaa muille.
Monet näyttävät näitä todistuksia raamattupiireissä ja pyhäkouluissa.
Sitten niistä keskustellaan. Tämä on hieno tapa kertoa muille, -
että Jumala haluaa heidät terveiksi.
Haluan levittää tietoa niin tehokkaasti kuin voin.
Monet ovat katsoneet koko sarjan ja tulleet siunatuiksi, -
mutta toivon, että viette erityisesti todistuksia eteenpäin.
Monet, jotka eivät ikinä kuuntelisi minua, kuuntelevat todistuksia.
Viedään tietoa eteenpäin, jotta voisimme nähdä, -
kuinka Jumalan parantava voima vapauttaa ihmiset.
Sairaus voi tulla elämäämme kolmea eri tietä.
Yksi niistä on synti. Joh. 5:14: "älä enää syntiä tee, -
ettei sinulle jotakin pahempaa tapahtuisi."
Toinen syy on riivaajan hyökkäys. Luuk. 13:16:ssa -
Jeesus sanoo kumarasta naisesta: "jota saatana on pitänyt sidottuna"
Jeesus "paransi kaikki perkeleen valtaan joutuneet", Apt. 10:38.
Osalla sairauksista on demoninen alkuperä.
Jos yritämme hoitaa niitä vain luonnollisin keinoin, -
riivaaja pysyy, eikä sairaus parane.
Saatamme hallita oireita, mutta sairaus voi ilmetä uudella tavalla.
Kaikki eivät myönnä, että riivaajia on olemassa.
Tekemässäni raamatunlukuoppaassa kerrotaan, -
että Raamatussa mainitaan 10 eri tapausta, -
joissa Jeesus ajoi ihmisistä ulos riivaajia.
Jotkut luulevat, että fyysinen sairaus on aina luonnollista.
He eivät tiedosta, että syy voi olla myös hengellinen.
Kaikki sairaudet eivät johdu demoneista, mutta jotkut kyllä.
Riivaajat voivat aiheuttaa esimerkiksi mykkyyttä, -
kuten jakeissa Matt. 9:32―33 ja Luuk. 11:14.
Jeesus ajoi mykästä miehestä ulos riivaajan, ja tämä parani.
Matt. 12:22:ssa riivaaja teki miehestä mykän ja sokean, -
ja Jeesus ajoi riivaajan ulos.
Olen varma, että tätä ohjelmaa katsoo joku, -
tai ehkä vain kuuntelee, jos hän on sokea, -
joka on lähestynyt sokeutta vain luonnollisesta näkökulmasta.
Kaikki sokeus ei ole demonista. Jos silmä vaurioituu iskusta, -
se ei toki johdu demonista. Tuossa tilanteessa kuitenkin -
riivaaja aiheutti sokeuden, ja mies näki, kun se oli ajettu pois.
Myös hulluus, kohtaukset, itsemurhayritykset, -
suun vaahtoaminen ja hampaiden kiristely voivat johtua demonista.
Tästä puhutaan Matt. 17:14―21:ssa, jossa mies toi pojan Jeesuksen luo.
Myös Markus ja Luukas ovat tallettaneet tuon kertomuksen.
Myös selän koukistuminen jakeissa Luuk. 13:11―13 -
oli riivaajan aiheuttama, ja riivaaja oli ajettava ulos.
Jakeissa Matt. 4:24 ja Apt. 10:38 puhutaan muista sairauksista, -
jotka johtuivat riivaajista. Raamatussa Jeesus siis -
paransi 10 kertaa ajamalla riivaajan ulos.
Hengellisen ongelman hoitaminen fyysisin keinoin ei toimi, -
eikä myöskään fyysisen ongelman hoitaminen hengellisin keinoin.
On luonnollisiakin ongelmia, mutta Jumala haluaa aina parantaa.
Meidän on kuunneltava, mitä Hän haluaa meille sanoa.
Jos olemme rukoilleet tuloksetta, kyse voi olla siitä, -
ettemme ole kuunnelleet Jumalaa. Voi olla jotain, mistä emme tiedä.
Jos rukoilemme ja kuuntelemme Pyhää Henkeä, Hän näyttää, -
mikä estää parantumisen. Näytän kohta todistuksen -
työntekijäni Damon Petersonin Jason-pojasta, jolla oli ihottuma.
Damon toi pojan luokseni, ja rukoilin hänen puolestaan.
Näin pojan ihottuman, ja se näytti kamalalta.
Videolla näemme kuvia hänestä. Damon rukoili pojan puolesta, -
mutta tämä ei parantunut. Kerran hän katsoi leikkiviä lapsiaan -
ja rukoili kielillä pyytäen Jumalalta viisautta.
Jumala kertoi, että ongelma oli pojan sydämessä, ei ihossa.
Meillä ei ole lääkärintodistusta paranemisesta, mutta sen näkee.
Heti seuraavana päivänä kaikki alkoi muuttua.
Jason on nyt täysin terve.
Ongelman syy ei ollut se, miltä ulkoapäin näytti.
Luulimme, että kyse oli iho-ongelmasta, -
mutta se liittyikin sydämeen tai verenkiertoon.
Ongelma ratkesi, kun Damon sai sanan ja rukoili.
Nyt siis Jason Petersonin todistus.
Paranemismatka on osa uskonvaellusta, -
joka liittyy Jumalan meille valmistamaan paranemiseen.
Petersonien matka alkoi, kun Jason-pojalle tuli paha ihottuma.
Kolmen kuukauden iässä hänellä oli ihottumaa, kuten vauvoilla usein, -
mutta se ei mennyt ohi, vaan paheni.
Emme ymmärtäneet, miksi.
Meillä ei ollut sairausvakuutusta, -
mikä rajoitti lääkärikäyntejä.
Iho ei parantunut, joten veimme hänet perhelääkärillemme.
Hän sanoi, että kyseessä oli kuivasta ihosta johtuva ekseema.
Lapsi raapii ihoa, koska se kutiaa, ja sitten se tulehtuu.
Kokeilimme monenlaisia lääkkeitä, rasvoja ja voiteita.
Kaikki tapaamamme ihmiset kyselivät, mikä hänellä oli, -
oliko hän palanut tai muuta sellaista.
Missä tahansa liikuimme, ihmiset kysyivät, mikä hänellä oli.
Lapset kyselivät äideiltään, mikä hänen kasvoissaan oli.
Kerran olimme olleet ulkona vartin, kun meille tultiin sanomaan, -
että meidän pitäisi viedä poika sisään, koska hän oli palanut.
Aina, kun joku tuli puhumaan siitä, -
selittelimme asiaa, ettei meitä olisi luultu huonoiksi vanhemmiksi.
Emme halunneet heidän pitävän lastamme hirviönä.
Ihmiset kyselivät, olimmeko jo kokeilleet sitä, tätä ja tuota.
En jaksanut enää kuunnella sitä.
Olimme jo kokeilleet kaikkea, eikä mikään auttanut.
Toivoimme kovasti ihmettä, koska lääkärit sanoivat, -
että ihottuma jatkuisi murrosikään asti, emmekä halunneet sitä.
Kuukausia rukoilimme hänen puolestaan joka ilta, -
öljysimme hänet ja käärimme hänet pakettiin.
Hän inhosi sitä ja huusi joka kerta.
Iho kutisi, ja hän yritti aina raapia sitä. ―Kutina oli ongelma.
Pidimme hänen sormenkyntensä lähes olemattomina.
Yhteen aikaan hän raapi aina kasvojaan mattoon niin, -
että ne menivät verille ja mattokin oli yltäpäätä veressä.
Kerran vein häntä päiväunille, ja hän itki, koska ei olisi halunnut.
Jätin hänet itkemään, kunnes hän nukahtaisi.
Kun menin katsomaan häntä, näin hänen nukkuvan verilammikossa.
Hän oli raapinut kasvonsa verille.
Yritimme oppia kaiken mahdollisen paranemisesta.
Opiskelimme kaikki mahdolliset Andrew'n materiaalit.
Meistä ei ollut oikein, että Jason kärsi tietämättömyytemme vuoksi.
Kyselimme, mikä meissä oli vikana. Emmekö uskoneet tarpeeksi?
Nukkumaan mennessämme mietimme, miksei hän oikein parantunut.
Hengellisessä maailmassa hän oli terve, mutta miksei se näkynyt?
Andrew'n opetuksissa sanottiin, että paraneminen oli jo meidän, -
Jumala halusi parantaa, meillä uskovilla oli auktoriteetti jne.
Teimme kaiken, mitä pystyimme tekemään.
Yritimme löytää tasapainon. Emme halunneet riippua teoistamme -
ja syyttää Jumalaa, ettei Hän toiminut, vaikka teimme mitä.
Samaan aikaan meidän piti pysyä lujina.
Opetus sapatin levosta auttoi meitä paljon.
Andrew toisti sen, kun kyselimme häneltä, mitä teimme väärin.
Hän käski olla huolehtimatta siitä, levätä ja luottaa Jumalaan.
Niin teimmekin, tai yritimme tehdä.
Syntymästä asti Jasonilla oli ollut todella kylmät jalat ja kädet.
Ne olivat aivan siniset. Kysyimme, oliko se normaalia, -
ja lääkärit sanoivat, että jotkut lapset vain ovat sellaisia.
Se ei mennyt ohi. Kädet ja jalat olivat aina sinipunaiset.
Kun Jason kasvoi ja oppi ryömimään ja tekemään kepposia, -
hän laittoi kätensä äitinsä selkään saadakseen tämän kiljumaan.
Niin kylmät hänen kätensä olivat. Sen tunsi, kun kosketti niitä.
Istuin katsomassa, kun lapset ajoivat pyörillään pihalla.
Rukoilin Jasonin puolesta kielillä, koska en tiennyt, mitä rukoilla.
Silloin koin, että minun piti rukoilla hänen sydämensä puolesta.
Käskin heti hänen sydämensä tulla sellaiseksi kuin se oli luotu.
En ajatellut asiaa enempää, mutta minulla oli hyvä olo.
Se, että Jumala kehotti Damonia rukoilemaan sydämen puolesta, -
oli kuin puuttuva ainesosa. Emme tienneet sydänongelmasta.
Se vaikuttaa nyt järkevältä, mutta lääkärit eivät puuttuneet siihen.
Kun seuraavana päivänä tulin kotiin ja istuin ruokapöytään, -
Jason istui syöttötuolissaan paljain jaloin.
Tervehdin häntä tarttumalla hänen jalkoihinsa.
Jalat olivat todella lämpimät. Kysyin Reneeltä, -
oliko hänellä ollut sukat jalassa. ―Hän oli ollut paljain jaloin.
―Sanoin, että Jasonin jalat ovat lämpimät. ―Sepä erikoista.
Myös kädet olivat todella lämpimät.
Reneekin tuli kokeilemaan, ja ihmettelimme sitä.
Ihottumakin alkoi parantua, ja viikon kuluttua se oli poissa.
Hän oli kuin uusi ihminen. Hänellä oli ollut ihottuma -
kolmen kuukauden iästä asti, mutta nyt iho oli puhdas ja ruveton.
Se oli ihmeellistä. Oli kuin meillä olisi ollut uusi lapsi.
Hän oli iloinen. ―En tiedä, mitä lääketiede sanoo tästä, -
mutta luulen, että hänen sydämessään oli jokin vika, -
eikä se käsitellyt lääkkeitä, tai verenkierrossa oli vikaa.
Näkyvä oire oli ihottuma, -
koska se kutisi ja tulehtui raapimisen seurauksena.
Kaikki näkivät vain sen.
Käsien ja jalkojen kylmyys johtui huonosta verenkierrosta.
Kun Jumala paransi hänen sydämensä, -
veri pääsi hänen raajoihinsa.
Se meiltä puuttui. Emme rukoilleet oikeaa asiaa.
Toivottavasti Petersonien matka ja ihme ovat rohkaisseet teitä.
Andrew jatkaa.
Eikö olekin hienoa? Puhun usein Damonin kanssa, -
ja yhä hän kiittää tästä Herraa. Damon ja Renee uskoivat, -
että Jumala halusi parantaa Jasonin.
Mietipä: Millainen vanhempi haluaisi lapselleen ihottuman, -
joka saisi hänet raapimaan, vuotamaan verta ja kärsimään.
Jos joku vanhempi haluaisi tätä, siitä tulisi lastensuojeluasia.
Ei kukaan vanhempi haluaisi sitä, eikä myöskään Taivaan Isä.
Samoin kuin Damon halusi lapsensa paranevan, -
Jumalakin halusi, ja vielä enemmän. Damon ja Renee tiesivät sen.
He eivät epäilleet Jumalan halua parantaa.
He rukoilivat ja tekivät kaikkensa. Rukoilin heidän kanssaan, -
emmekä nähneet tuloksia, vaikka käytimme uskoamme.
Emme ymmärrä kaikkea, mutta kun Damon istui ja katseli lapsiaan, -
Herra käski rukoilla Jasonin sydämen puolesta.
Damon olisi voinut jättää sen huomiotta, mutta hän tiesi, -
että Jumala halusi parantaa ja ymmärsi kuunnella Pyhää Henkeä.
Sen jälkeen meni vain yksi päivä, ja perhe huomasi, -
että jalat olivat lämpimät, -
ja viikon päästä myös ihottuma oli parantunut.
Ihme tapahtui tuolla hetkellä.
Heidän uskonsa piti vain ohjata uuteen suuntaan.
Jotkut katsojista tietävät, että Jumala haluaa parantaa heidät.
Ehkä heidän pitää vielä oppia jotain ja saada lisää tietoa, -
mutta he ovat tehneet kaiken, minkä nyt osaavat tehdä.
Ehkä heidänkin pitäisi kysyä Jumalalta, -
mitä Hän haluaa heidän tekevän.
Ehkä sinullakin on ihottuma, ja Herra käskee puhua sydämellesi.
Et itse ymmärtäisi tehdä niin, mutta siksi meillä on Pyhä Henki.
Kun kyse on parantumisesta, tartumme joka oljenkorteen.
Kysymme neuvoa kaikilta ja kokeilemme lääkkeitä ja hoitoja.
Myös hengellisissä asioissa eri ihmiset käskevät tehdä eri asioita.
Kokeilemme kaikkea, mitä tulee mieleen -
unohtaen, että meille on annettu Pyhä Henki.
Hänet on lähetetty johdattamaan meidät kaikkeen totuuteen -
ja muistuttamaan, mitä Jeesus on sanonut.
Lähestytään Pyhää Henkeä ja pyydetään Häntä auttamaan -
ja kertomaan, mitä meidän pitää tehdä.
Jos meidät on kastettu Pyhällä Hengellä ja puhumme kielillä, -
Raamattu sanoo, että puhumme silloin Jumalan salattua viisautta.
Hengessämme meillä on Kristuksen mieli, -
ja kun rukoilemme kielillä, henkemme, joka tietää kaiken, -
rukoilee, ja meidän tarvitsee vain pyytää Jumalalta tulkintaa.
Kun rukoilet kielillä, odota, että Jumala alkaa johtaa sinua -
samoin kuin Damonia. Ei hän sattumalta ajatellut sydäntä.
Pyhä Henki johdatti häntä, kun hän rukoili.
Jos olet syntynyt uudesti, sinulla on Pyhä Henki.
Saatat olla uskossa, mutta et ole saanut Pyhää Henkeä.
Pyhän Hengen kaste voi tapahtua piankin uskoontulon jälkeen, -
mutta se on erillinen tapahtuma.
Opetuslapset olivat syntyneet uudesti, kun saivat voiman.
Pyhän Hengen kasteessa saamme kyvyn puhua kielillä.
Tiedän, että tästä kiistellään, enkä käytä siihen nyt aikaa, -
mutta oma todistukseni on, että puhun kielillä, -
kuten myös Damon, ja siksi Pyhä Henki johdatti ja opasti häntä.
Jos kamppailet sairauden tai jonkin muun ongelman kanssa, -
tiedät, että Jumala haluaa auttaa ja olet tehnyt kaiken voitavasi, -
sen sijaan, että nojaisit omaan ymmärrykseesi, -
ota vastaan Pyhän Hengen kaste ja ala puhua kielillä.
Pyhä Henki alkaa puhua kauttasi ja näyttää, mitä sinun tulee tehdä.
Niin monet uskovat turvautuvat vain omaan ymmärrykseensä, -
kun Pyhä Henki on lähetetty johdattamaan yliluonnollisesti.
Jos et ole saanut Pyhän Hengen kastetta, voit soittaa -
ja tilata materiaalejamme, mutta samalla voit myös pyytää, -
että puolestasi rukoiltaisiin, jotta saisit Hengen kasteen.
Puheluihin vastaa ihmisiä, jotka rakastavat Jumalaa.
Jokainen heistä puhuu kielillä ja voi auttaa sinua.
Materiaalien lisäksi voit siis saada Pyhän Hengen kasteen -
ja löytää Lohduttajan, joka kertoo, mitä sinun tulee tehdä, -
jotta saisit voiton tilanteessasi. Numeromme näkyy ruudulla.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-330. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journeys" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010 -
ja kesäkonferenssissa Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno, ja meillä on useita majoitusvaihtoehtoja.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Lisää tietoa Andrew'n tapahtumista -
on osoitteessa www.awme.net
―Minulla diagnosoitiin MS-tauti yli 20 vuotta sitten.
―Minulla oli vatsakipuja aina, kun söin jotain.
―Hän sanoi, että poskiluut olivat litteät, eikä nenää näkynyt.
Molemmista pikkusormista puuttui kolmas nivel.
―Päätin paeta Jumalaa.
En halunnut antaa kenellekään mahdollisuutta satuttaa itseäni.
―Hänen kylkiluunsa olivat palasina. Puolet lantiosta oli murskana.
―Hoitaja sanoi vaimolleni, että nuoremmatkin olisivat kuolleet.
Jumalaa ei tarvitse motivoida parantamaan.
Hän haluaa sitä enemmän kuin haluat parantua.
Jatkamme ensi viikolla aiheesta "Jumala haluaa parantaa".
Muuta elämäsi. Muuta maailma.
Suomennos: Anni Lähteenmäki